Seegräben
Seegrebe (amtlich Seegräben) isch e politischi Gmäind im Bezirk Hiiwiil im Kanton Züri, Schwiiz.

Geografi 
Seegrebe liit uf de südweschtliche Siite Pfäffikersee. Zue de Gmäind ghööred au na d Wiiler Ootel (dt. Aathal), Sack, Aretschhalde (dt. Aretshalden), Ottehuuse (dt. Ottenhausen) und Woobrg (dt. Wagenburg). S Piet vo de Gmäind umfasst 48,3 % landwirtschaftlichi Flèchi, 16,7 % Wald, 10,6 % Sidligsflechi, 5,6 % Vercheersflechi und 11,1 % Gwässerflechi.

Gschicht 
Seegrebe isch zum eschte Mal gnamset worde im Jaar 1219 als Segrebre. Im Jahr 2019 ischs 800-Jahr-Jubiläum vo Seegrebe mit mehrernä Marktständ gfirät worde.

Vo 1901 bis 2004 isch d Spinnerei Streif eini vo dä gröschte Firmä z Seegrebe gsi. Als letschti Textilfabrik im Züri-Oberland hät si us Chostägründ müesä schlüsse.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 17 % (Stand 2011).

Religion 
46,3% vo de Iiwooner sind evangelisch-reformiert, 21,0% sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 5,5 %, Mitte 3,5 %, EDU 3,6 %, EVP 6,1 %, FDP 10,4 %, GLP 11,5 %, GP 8,5 %, SP 12,6 %, SVP 36,8 %, Suschtigi 1,5 %.

Di letschte Gmeindsratswahle häts im Jahr 2022 ggeh; all Kandidate sind inärä stillä Wahl gwählt worde.

Gmäindspresidänt isch de Marco Pezzatti (FDP) (Stand 2022).

Wirtschaft 
D Arbetslosigkäit isch im Jaar 2010 bi 2,6 % gläge.

Dä Juckerhof isch aktuell einä vo dä gröschte Firmenä z Seegräbä. Er betriibt mehräri Burähöf mit Hofrestaurant. Bekannt isch er dank de Chürbisusstellig, wo jedä Herbst stattfindet. D Chürbisustellig wird vo Firmänä gmiätet, unter anderem em Europapark.

Tieläkt 
De züritüütsch Tieläkt vo Seegrebe ghört zue de Oberländer Mundarte.

Literatur 
 Hermann Fietz: Die Kunstdenkmäler des Kantons Zürich. Band II: Die Bezirke Bülach, Dielsdorf, Hinwil, Horgen und Meilen (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943.
 Brunhild Hammer: Pestalozzihaus Schönenwerd der Stadt Zürich in Aathal-Seegräben. Hochbauamt, Zürich 1976.
 Edwin Messikommer: Geschichte der Gemeinde Seegräben. NZN Buchverlag, Zürich 1973.  
 
 Markus Steinmann: Siedeln in Seegräben. Diplomarbeit, Architekturabteilung ETH Zürich, 1980.
 Natalie Streiff: Faser zu Faden, Die Produktion von Baumwollgarn in der letzten Spinnerei des Zürcher Oberlandes. Spinnerei Streiff AG, Seegräben 2010.

Weblink 

 www.seegraeben.ch

Fuessnote 

Ort (Kanton Züri)